google/wiki40b huggingface dataset:
Αντώνιος Καράτζης

Εκπαίδευση

Ο Αντώνιος Καράτζης φοίτησε στην Σχολή Τουριστικών Επιχειρήσεων GLION, της Ελβετίας. Έχει άριστη γνώση της αγγλικής, γερμανικής, ιταλικής γλώσσας καθώς και της γαλλικής και ισπανικής. Εξελίσσεται συνεχώς και ενημερώνεται μέσω σεμιναρίων εξειδικευμένων σε θέματα Μάνατζμεντ, Χρηματοοικονομικές αναλύσεις, Marketing, κ.ά.

Επαγγελματική Σταδιοδρομία

Το 1996 υπηρέτησε ως έφεδρος αξιωματικός του Ελληνικού Στρατού. Από το 1997 έως το 2000 υπήρξε διευθυντής πωλήσεων του ομίλου εταιρειών Καράτζη και το 2001 προήχθη σε αναπληρωτή Διευθύνοντα Σύμβουλο της Καράτζη Α.Ε. Από το 2009 εργάζεται ως Διευθύνων Σύμβουλος της Καράτζη Α.Ε., ενώ το 2015 ορίστηκε και Πρόεδρος της εταιρείας. Σήμερα είναι πρόεδρος της ΚΕΝ ΑΕ - πάροχο ηλεκτρικής ενέργειας με πωλήσεις σε όλη την Ελλάδα.

Παράλληλη Επαγγελματική Δραστηριότητα

Από το 2003 έως και σήμερα βρίσκεται στη θέση του Προέδρου του Δ.Σ. της PLUSPACK AE. (βιομηχανία παραγωγής πλαστικών τσαντών και ανακύκλωσης). 
Από το 2011 έως και σήμερα  δραστηριοποιείται ως εταίρος της ΚΑΡΑΤΖΗ ΕΝΕΡΓΕΙΑΚΗ Ε.Ε. (παραγωγή ενέργειας από Φ/Β συτήματα), Διευθύνων σύμβουλος στην εταιρεία ΣΤΕΛΛΑ ΠΟΛΑΡΙΣ ΚΡΕΤΑ Α.Ε. (ξενοδοχειακές επιχειρήσεις), Πρόεδρος των θυγατρικών εταιρειών του ομίλου Καράτζη MESHPACK GMBH Γερμανίας, (παραγωγή υλικών συσκευασίας), CROPPY SOLUTIONS SL Ισπανίας, (εμπορία υλικών συσκευασίας), ZEUS PACKAGING AGRI LTD Αγγλίας (εμπορία υλικών συσκευασίας), KARATZIS SRL ITALIA , KARATZIS RUSSIA με εξαγωγές σε πάνω από 60 χώρες ανά τον κόσμο και AG GRAFF A.E., Ελλάδα (management εταιρειών λιανικής πώλησης).

Άλλες ιδιότητες

Ο Αντώνης Καράτζης είναι επίτιμος πρόξενος της Νότιας Κορέας στην περιφέρεια της Κρήτης.
Ιωάννης Β΄ του Τσβάιμπρυκεν

Βιογραφία

Ήταν ο πρωτότοκος γιος του Ιωάννη Α΄ κόμη του Τσβάιμπρυκεν και της Μαγδαληνής των Λα Μαρκ, κόρης του Γουλιέλμου δούκα των Γιούλιχ, Κλέβης & Μπεργκ.
Ο πατέρας του απεβίωσε το 1604 και τον διαδέχθηκε. Δύο έτη μετά απέκτησε το Μπίσβαϊλερ της Αλσατίας από έναν υποτελή του. Το 1611 εκτέλεσε την τελευταία επιθυμία του πατέρα του υπέρ των νεότερων αδελφών του: στον Φρειδερίκο-Καζιμίρ έδωσε το Λάντσμπεργκ και στον Ιωάννη-Καζιμίρ το Κλήμπουργκ ως πρόσοδο. Για τον εαυτό του κράτησε το μεγαλύτερο μέρος του Τσβάιμπρυκεν.
Το 1610 απεβίωσε ο πατέρας τού Φρειδερίκου Ε΄ εκλέκτορα του Παλατινάτου, αφήνοντας τον Φρειδερίκο Ε΄ 14 ετών. Ο Ιωάννης Β΄ έγινε επίτροπός του ως το 1612. Από αυτή τη θέση έγινε αναπληρωτής του Ροδόλφου Β΄ των Αψβούργων για ένα σύντομο διάστημα το 1612 και τότε έκοψε στα νομίσματά του τον δικέφαλο αετό της Αυστρίας στην πίσω όψη.
Το 1607 αγόρασε την ιδιοκτησία του Μπίρλενμπαχ στον Κάτω Ρήνο, με τις εξαρτημένες περιοχές του, από τον Έμπερχαρτ κόμη του Ριμπωπιέρ. Απεβίωσε το 1635 στο Μετς και τάφηκε στο ναό Αλεξάντερκιρχε του Τσβάιμπρυκεν.
Ιβάν Μαρκάνο

Καριέρα

Ο Ιβάν Μαρκάνο έκανε τα πρώτα του ποδοσφαιρικά βήματα στις ακαδημίες της Ρασίνγκ Σανταντέρ σε ηλικία μόλις 10 ετών. Μέχρι το 2008 ο Μαρκάνο αγωνίστηκε με τη Β' ομάδα της Ρασίνγκ Σανταντέρ 51 φορές δίχως να καταφέρει να πετύχει κάποιο γκολ. Τη σεζόν 2008-09 προβιβάστηκε στην πρώτη ομάδα της Ρασίνγκ Σανταντέρ, με την οποία έκανε το ντεμπούτο του στις 30 Σεπτεμβρίου 2007.
Οι πολύ καλές του εμφανίσεις με τη φανέλα της ισπανικής ομάδας προκάλεσαν το ενδιαφέρον αρκετών ομάδων εντός κι εκτός των συνόρων της Ισπανίας. Τελικά η ομάδα που τον απέκτησε ήταν η επίσης ισπανική Βιγιαρρεάλ ΚΦ μετά από πρόταση ύψους 4.000.000 ευρώ, η οποία μάλιστα προσέφερε στον Μαρκάνο συμβόλαιο συνεργασίας διάρκειας 6 ετών.
Παρά τις υψηλές προσδοκίες της διοίκησης αλλά και των φιλάθλων της Βιγιαρρεάλ ΚΦ, ο Μαρκάνο δεν κατάφερε να αποδώσει τα αναμενόμενα στην Ισπανική ομάδα πραγματοποιώντας τελικά σε 3 χρόνια μόλις 27 εμφανίσεις.
Το καλοκαίρι του 2010 δόθηκε δανεικός για ένα χρόνο στην επίσης ισπανική Χετάφε ΚΦ, με την οποία πραγματοποίησε 38 εμφανίσεις ενώ κατάφερε να πετύχει και ένα γκολ.
Την επόμενη σεζόν δόθηκε δανεικός στον Ολυμπιακό μετά από πρόταση ύψους 1.000.000 ευρώ και μετά τη θερμή εισήγηση του τότε προπονητή του Ολυμπιακού, Ερνέστο Βαλβέρδε. Στους ερθρόλευκους πραγματοποίησε συνολικά 41 εμφανίσεις ενώ κατάφερε να πετύχει και 5 γκολ. Με τον Ολυμπιακό κατέκτησε ένα Πρωτάθλημα κι ένα Κύπελλο Ελλάδας, ενώ έφτασε λίγο πριν από την προημιτελική φάση του Γιουρόπα Λιγκ, καθώς ο Ολυμπιακός αποκλείστηκε στη φάση των 16 της διοργάνωσης μετά την εντός έδρας ήττα από τη Μεταλίστ Χάρκιβ με 1-2, σκορ που διαμορφώθηκε στα τελευταία λεπτά του αγώνα.
Μετά την επιστροφή του στη Βιγιαρρεάλ ΚΦ, ήρθε πρόταση ύψους 5.000.000 ευρώ από τη ρωσική Ρουμπίν Καζάν η οποία και έγινε αποδεκτή.
Στη συνέχεια επέστρεψε για δεύτερη φορά στην καριέρα του στον Ολυμπιακό Πειραιώς ως δανεικός από τη ρωσική ομάδα.
Στις 11 Αυγούστου του 2014, η διοίκηση της Πόρτο ανακοίνωσε επίσημα την απόκτηση του Ισπανού αμυντικού, με τον Μαρκάνο να παραμένει στην πορτογαλική ομάδα για τέσσερα χρόνια.
Στις 31 Μαΐου 2018 έγινε παίκτης της Ρόμα.

Διεθνείς συμμετοχές

Ο Ιβάν Μαρκάνο έχει μόλις μία διεθνής συμμετοχή με την Εθνική Ομάδα της Ισπανίας Κ21 την οποία πραγματοποίησε το 2009 σε αγώνα εναντίον της Φινλανδίας.
Τρεις άρχοντες και πέντε αυτοκράτορες

Οι τρεις άρχοντες και πέντε αυτοκράτορες ήταν μια ομάδα μυθικών κυβερνητών στην βόρεια αρχαία Κίνα που χρονολογήθηκαν στη συνέχεια στο χρονικό διάστημα από το 2852 ΠΚΕ περίπου έως το 2070 ΠΚΕ. Σήμερα θεωρούνται πολιτισμικοί ήρωες.
Οι χρονολογήσεις αυτών των μυθολογικών μορφών είναι φανταστικές, αλλά σύμφωνα με ορισμένες αφηγήσεις προηγήθηκαν της δυναστείας Χσιά (μη εγγράμματη, χωρίς γραφή, και η οποία τεκμηριώνεται επίσης μόνο από μεταγενέστερες γραπτές πηγές).

Περιγραφή

Οι Τρεις Άρχοντες, γνωστοί και ως Τρεις Αύγουστοι, ήταν θεοί-βασιλείς ή ημίθεοι που χρησιμοποιούσαν τις ικανότητές τους για να βελτιώσουν τις ζωές των ανθρώπων τους, προσδίδοντάς τους βασικές δεξιότητες και γνώσεις. Οι πέντε αυτοκράτορες παρουσιάζεται ως υποδειγματικοί σοφοί που κατείχαν υψηλά ηθικό χαρακτήρα και και έζησαν βίο μακρό, κυβερνώντας σε περίοδο μεγάλης ειρήνης. Στους Τρεις Άρχοντες αποδίδονται διάφορες ταυτότητες σε διαφορετικά κινεζικά ιστορικά κείμενα.
Σε αυτούς τους βασιλείς αποδίδεται η εισαγωγή της χρήσης της φωτιάς. Επίσης δίδαξαν τους ανθρώπους πώς να χτίζουν τις κατοικίες τους και επινόησαν τη γεωργία. Η σύζυγος του Κίτρινου Αυτοκράτορα πιστώνεται με την επινόηση της σηροτροφίας. Στους βασιλείς πιστώνεται, επίσης, η ανακάλυψη της ιατρικής, η επινόηση του ημερολογίου και η κινεζική γραφή. Μετά την εποχή τους, ο Γιού ο Μέγας ίδρυσε τη δυναστεία Χσιά.
Σύμφωνα με μια σύγχρονη θεωρία με ρίζες στα τέλη του 19ου αιώνα, ο κίτρινος αυτοκράτορας υποτίθεται ότι είναι ο πρόγονος των ανθρώπων Χούα Χσιά. Το μαυσωλείο του κίτρινου αυτοκράτορα εγέρθηκε στην επαρχία Σενσί προκειμένου να τιμηθεί ο μύθος της καταγωγής του.
Σαντζάκι του Πρίζρεν

Το Σαντζάκι του Πρίζρεν (τουρκικά : Prizren Sancağı) ήταν διοικητική διαίρεση της Οθωμανικής αυτοκρατορίας από τον 15ο αιώνα έως το 1913. Οφείλει το όνομα του στην πόλη Πρίζρεν, της σημερινής Βόρειας Μακεδονίας που ήταν και η πρωτεύουσα του. Το μεγαλύτερο μέρος του εδάφους που κάποτε ανήκε στο Σαντζάκιι της Πρίζρεν ανήκει πλέον στο Κοσσυφοπέδιο και τη Σερβία και μικρότερα τμήματα ανήκουν στο Μαυροβούνιο.

Ιστορία

Ιδρύθηκε αμέσως μετά την Οθωμανική κατάκτηση του Πρίζρεν που πριν αποτελούσε μέρος του Δεσποτάτου της Σερβίας το 1455. Κατά την έναρξη του Πρώτου Βαλκανικού Πολέμου το 1912, το έδαφος του Σαντζακίου του Πρίζρεν καταλήφθηκε από τα στρατεύματα του Βασιλείου της Σερβίας και του Μαυροβουνίου Βασιλείου. Με βάση την Συνθήκη του Λονδίνου που υπογράφηκε στις 30 Μαΐου 1913, το έδαφος του Σαντζάκ του Πρίζρεν διαιρέθηκε μεταξύ της Σερβίας και του Μαυροβουνίου.
Σύμφωνα με  Οθωμανικό κατάλογο του 1571 το Σαντζάκι του Πρίζρεν αποτελείτο από πέντε νεχαγιέ : Νεχαγιέ του Πρίζρεν , Νεχαγιέ της Χότσα, Νεχαγιέ της Ζέσνα, Νεχαγιέ της ΤργκόβιστT και Νεχαγιέ του Μπίχορ.
Το 1867 το Σαντζάκι του Πρίζρεν συγχωνεύεται με το Σαντζάκι της Ντίμπρα και το Σαντζάκι του Σκουτάρεος και δημιουργήθηκκε το Βιλαέτι του Σκουτάρεος. Το 1871 το Σαντζάκι του Πρίζρεν έγινε μέρος του νεοσύστατου Βιλαέτι του Πρίζρεν. Το νέο βιαλέτ και σαντζάκια του έγινε αργότερα μέρος του Βιλαετίου του Κοσσυφοπεδίου που ιδρύθηκε το 1877. Η πόλη του Πρίζρεν αποφασίστηκε να είναι η έδρα του βιλαετίου του Κοσσυφοπεδίου.
Το Σαντζάκι της Νις και στο Σαντζάκι του Πίροτ μαζί με τον Καζά της Βράνιε διαχωρίστηκαν από το  βιλαέτι του Κοσσυφοπέδιο και ενώθηκαν με το Πριγκιπάτο της Σερβίας μετά το Συνέδριο του Βερολίνου το 1878. Το Σαντζάκι της Ντίμπρα προσαρτήθηκε στο Βιλαέτι του Μοναστηρίου. Μετά από αυτές τις αλλαγές το Βιλαέτι Κοσσυφοπεδίου αποτελούνταν από τρία σαντζάκια: Σαντζάκι του Πρίζρεν, στο Σαντζάκι των Σκοπίων και το Σαντζάκι του Νόβι Παζάρ. Παρά τις αποφάσεις του Συνεδρίου του Βερολίνου να δοθεί το Σαντζάκι του Νόβι Παζάρ στην Αυστροουγγαρία παρέμεινε κάτω από την απόλυτη διοίκηση της Οθωμανικής Αυτοκρατορίας.
Μετά την Επανάσταση των Νεότουρκων το 1908, η Οθωμανική Αυτοκρατορία οργάνωσε τις πρώτες βουλευτικές εκλογές στο σαντζάκι του Πρίζρεν. Μέχρι το τέλος Οκτωβρίου του 1912 κατά τη διάρκεια του Α΄ Βαλκανικού Πολέμου το Σαντζάκι του Πρίζρεν καταλήφθηκε από το Βασίλειο της Σερβίας και του Μαυροβουνίου. Με βάση τη Συνθήκη του Λονδίνου που υπογράφηκε κατά τη διάρκεια της Διάσκεψης του Λονδίνου το 1913 το έδαφός του διαιρέθηκε μεταξύ της Σερβίας και του Μαυροβουνίου.
Φυσιολατρικός Σύνδεσμος Πατρών

Ο Φυσιολατρικός Σύνδεσμος Πατρών (εν συντομία: Φ.Σ.Π.) είναι ένα εκδρομικό και μορφωτικό σωματείο, αναγνωρισμένο από τον Ε.Ο.Τ., που εδρεύει στην Πάτρα και αποτελεί μέλος της Ομοσπονδίας Φυσιολατρικών Εκδρομικών Σωματείων Ελλάδος (Ο.Ε.Σ.Ε.).

Ιστορία

Ο Φ.Σ.Π. ιδρύθηκε στην Πάτρα το 1950. Λειτουργεί αδιάκοπα από τότε μέχρι σήμερα. Έχει βραβευτεί για το πολυδιάστατο έργο του από την Ακαδημία Αθηνών. Το 1968 διοργάνωσε στο Πατρινό Καρναβάλι το «Παιδικό Ποδηλατικό Ράλλυ» που έμεινε γνωστό ως «Μπέιμπυ Ράλλυ», το οποίο συνεχίστηκε μέχρι τις αρχές της δεκαετίας του 1990. Αποτελεί πρόδρομο τρόπον τινά του σύγχρονου «Καρναβάλι των μικρών».

Σκοπός

Σκοπός του σωματείου είναι «η δημιουργία και σύσφιξη φιλικών και κοινωνικών δεσμών μεταξύ των μελών του και η ανάπτυξη και διάδοση προς το ευρύτερο κοινό του εκδρομικού, φυσιολατρικού, φιλοδασικού, φιλόδενδρου, αθλητικού, ορειβατικού και χιονοδρομικού πνεύματος». Οι δραστηριότητές του αφορούν στην εκδρομική, τουριστική και πολιτιστική προβολή της πόλης της Πάτρας (και της ευρύτερης περιοχής) μέσω της οργάνωσης ποικίλων εκδηλώσεων.

Δραστηριότητες

Από το 1954 κ.εξ. εκδίδει το περιοδικό Φυσιολατρικός Κόσμος όπου περιγράφονται αναλυτικά όλες οι δραστηριότητές του, ενώ  εκδίδει και βιβλία που αφορούν στο πράσινο και στην φύση εν γένει. Το περιοδικό Φυσιολατρικός Κόσμος έχει περιεχόμενο φυσιολατρικό και φιλολογικό. Ο Φ.Σ.Π. διατηρεί τμήματα παραδοσιακών χορών-χορών λάτιν, ζωγραφικής, βυζαντινής χορωδίας και μεικτής χορωδίας. Αρκετές φορές το χρόνο διοργανώνει εκδρομές σε διάφορα μέρη φυσικής ομορφιάς για τα μέλη του.

Ύμνος

Ο Φυσιολατρικός Σύνδεσμος Πατρών έχει δικό του ύμνο ο οποίος αποτελείται από πέντε στροφές.
Θύμι Εύβοιας

Περιγραφή

Η περιοχή του Καβοντόρο πίσω από το Όρος Όχη περιλαμβάνει 15 χωριά ένα από αυτά είναι το Θύμι. Χωριό απομονωμένο κρύβει την φυσική ομορφιά του αφού ακόμα και σήμερα δεν έχει ασφαλτικό οδικό δίκτυο. Βρίσκεται μόλις 50 χλμ από την Κάρυστο και εκτός από τα ανατολικά του που βρέχεται από την θάλασσα σε όλες τις άλλες διευθύνσεις το Θύμι περικλείεται από απόκρημνους γκρεμούς. Στα νότια βρίσκεται η Μπούζα Μάδε (μεγάλο χείλος)ρεματιά που καταλήγει απότομα στην θάλασσα,(φτελο-γκρεμός), δυτικά η Χόρτζα λόφος κρημνώδης όπου αφθονούν τα παλιούρια(αγκαθωτοί θάμνοι), τα μπρέτια και τα κισούρια. Βόρεια βρίσκεται ο γήλοφος με τον Προφήτη Ηλία όπου στην γύρω περιοχή μπορεί να δει άφθονα πουρνάρια, γκορίτσες (αγριαχλαδιές), κοκορέτσες (αγριοφουντουκές).

Κάτοικοι

Όσοι κάτοικοι έχουν απομείνει σήμερα στο Θύμι ασχολούνται με την κτηνοτροφία και την γεωργία. Η περιοχή είναι ιδανική για κτηνοτροφία αλλά ο παραμερισμός της περιοχής δεν έχει αφήσει τον τομέα να οργανωθεί. Στην περιοχή κυριαρχεί το αρβανίτικο στοιχείο. Το Θύμι είναι ένας τόπος προσιτός σήμερα για τους κυνηγούς, πεζοπόρους, ορειβάτες ακόμα και για αυτούς του μηχανοκινήτου αθλητισμού. Πολλοί επισκέπτονται την Αρχάμπολη, για τους ντόπιους Χαρχάμπολη, Το φαράγγι της Αρχάμπολης βρίσκεται στη βορειοανατολική μεριά της Όχης, ανάμεσα στα χωριά Ευαγγελισμός και Θύμι. με κατακόρυφοθυς κοφτούς βράχους. Κοιτώντας από ψηλά, κατά μήκος του φαραγγιού διακρίνει κανείς απομεινάρια ενός αρχαίου πολιτισμού. Υπάρχει, επίσης, η Ζαχαρία, ένας οικισμός 1,5 χλμ μακριά από το Θύμι, στο οποίο λειτουργεί ακόμη ο παλαιός νερόμυλό της.
Ανεξάρτητος Παρατηρητής

Γενικά στοιχεία

Η έκδοσή της είναι μηνιαία και διαθέτει τιράζ 6000 περίπου φύλλων, με το μεγαλύτερο μέρος τους να διανέμεται μέσω των ΕΛΤΑ, ενώ πολλά τεύχη αποστέλλονται στις πρεσβείες της Αθήνας, στην Βουλή των Ελλήνων και στα πολιτικά κόμματα. Τα τελευταία χρόνια κυκλοφορεί και ως «Διπλωματικός Παρατηρητής», καλύπτοντας πολιτικά θέματα και θέματα εξωτερικής πολιτικής-διπλωματίας.
Ο «Ανεξάρτητος Παρατηρητής» έχει διαστάσεις 28,5 εκ. Χ 40,5 εκ. τυπώνεται σε χαρτί illustration 115 gr. και διαθέτει έγχρωμες και Α/Μαυρες σελίδες.

Προσανατολισμός-δράση

Η έκδοση του "Ανεξάρτητου Παρατηρητή" κινήθηκε από τα πρώτα χρόνια της δημιουργίας της στα πλαίσια της διεκδικητικής-μαχητικής δημοσιογραφίας, δίνοντας έμφαση στην προστασία του περιβάλλοντος.
Αντιτάχθηκε στην χούντα και στα σχέδιά της για οικοπεδοποίηση του Υμηττού, με αποτέλεσμα ο ιδρυτής της εφημερίδος να διωχθεί από το καθεστώς και να οδηγηθεί στο Στρατοδικείο. Η πτώση της χούντας το 1974 γλίτωσε τον Απόστολο Βραχιολίδη από την φυλακή.
Η προστασία του περιβάλλοντος παραμένει κύρια επιδίωξη της εφημερίδας, η οποία δημοσίευσε αποκλειστική συνέντευξη του Χρήστου Μαυρίκη, ενός εκ των ατόμων που διεκδικούν δασικές εκτάσεις στον Υμηττό, στην οποία αποκάλυπτε τους ακριβείς στόχους του. Η συνέντευξη απασχόλησε ηλεκτρονικά και έντυπα Μέσα Ενημέρωσης , με αποτέλεσμα να παρέμβη εισαγγελέας και να γίνουν έρευνες οι οποίες και οδήγησαν την υπόθεση στο δικαστήριο. Βασικότερος μάρτυρας είναι ο διευθυντής και εκδότης του «Ανεξάρτητου Παρατηρητή».
Το μοντέλο της ανεξάρτητης δημοσιογραφίας με έλεγχο της εξουσίας και άρνηση συμβιβασμού με τοπικά και άλλα συμφέροντα ή ποδηγέτησης από πολιτικά κόμματα, το οποίο δηλώνει ότι ακολουθεί η εφημερίδα, έχει συναντήσει αντιδράσεις πολλαπλής μορφής. Αποτέλεσμα είναι ο εκδότης της να έχει οδηγηθεί τρεις φορές στο εδώλιο του κατηγορουμένου από μηνύσεις που του έχουν υποβάλλει οι Δήμαρχοι Χολαργού (κ. Νικολάου) και Παπάγου (κ. Ξύδης).
Α.Π.Ο. Αμβρυσσέας Διστόμου

Ιστορικό

Ο «Α.Π.Ο. Αμβρυσσεύς Διστόμου» ιδρύθηκε επίσημα το 1928 από τον ιατρό Χριστόφορο Πετράκο και τον αθλητή του Ολυμπιακού Πειραιώς, Αναστάσιο Λιάσκο. Η ονομασία που δόθηκε στο σύλλογο παραπέμπει στον ομώνυμο ήρωα που κατά την αρχαιότητα ίδρυσε την αρχαία Φωκική πόλη Άμβρυσσο, στο σημείο του σημερινού Διστόμου. Είχε πάντα ενεργή δραστηριότητα και αρχικά αγωνιζόταν ανεπίσημα σε ανεξάρτητα τοπικά πρωταθλήματα και έδινε πλήθος φιλικών αγώνων με σωματεία γειτονικών περιοχών της Βοιωτίας όπως Λειβαδιά, Θήβα κ.α. αλλά και άλλων γειτονικών περιφερειών όπως Κορινθίας, Ευβοίας, Φωκίδας, Φθιώτιδας κ.α. Ωστόσο όμως κατά τη διάρκεια της Κατοχής στο Β' Παγκόσμιο Πόλεμο και την Καταστροφή του Διστόμου από τα Ναζιστικά Γερμανικά κατοχικά στρατεύματα το 1944 και πιο συγκεκριμένα στις 10 Ιουνίου όποτε και σφαγιάστηκαν οι κάτοικοι και πυρπολήθηκαν τα σπίτια του Διστόμου και των γύρω οικισμών, είχε ως επακόλουθο και την αναστολή της λειτουργίας του συλλόγου.
Έπειτα από περίπου 2 χρόνια το 1946, ο «Αμβρυσσεύς Διστόμου» επανασυστάθηκε και ξεκίνησε την επίσημη αγωνιστική του πορεία εντασσόμενος στην Ε.Π.Σ. Ευβοίας-Βοιωτίας. Το 1973 εντάχθηκε στη νεοσύστατη Ε.Π.Σ. Βοιωτίας, αποτελώντας ιδρυτικό της σωματείο. Την περίοδο 1982-83 αγωνίστηκε για πρώτη φορά στο νεοσύστατο Εθνικό ερασιτεχνικό πρωτάθλημα, πρόδρομος της μετέπειτα Δ' Εθνικής κατηγορίας. Στην παρθενική του συμμετοχή στο Εθνικό ερασιτεχνικό πρωτάθλημα, αγωνίστηκε στον 2ο όμιλο και σε σύνολο 19 ομάδων κατέλαβε την 14η θέση της βαθμολογίας και υποβιβάστηκε. Είχε αντίπαλους από την Αθήνα και την Κρήτη και συγκεκριμένα τους Θρίαμβο Αθηνών, Δόξα Βύρωνα, Γ.Σ. Ηλιούπολη, Κεραυνό Κερατέας, Π.Α.Ο. Αγ. Δημητρίου, Ολυμπιακό Ν. Λιοσίων, Ήφαιστο Περιστερίου, Π.Α.Ο. Ρουφ, Εργοτέλη, Π.Ο.Α., Ποσειδών Ηρακλείου, Ο.Φ.Ι. και Αναγέννηση Ιεράπετρας, Μινώταυρο Μουρνιών, Α.Ο. Ρεθύμνου και Νέο Αστέρα Ρεθύμνου, αλλά και τους συντοπίτες Βοιωτούς Δάφνη Ερυθρών και Α.Ε. Ορχομενού.
Έκτοτε περιορίστηκε στο πρωτάθλημα Βοιωτίας. Το 2016 υπήρξε για πρώτη φορά φιναλίστ κυπέλλου Ε.Π.Σ. Βοιωτίας με αντίπαλο τον Επαμεινώνδα Λεύκτρων Θηβών. Το 2017 αναδείχθηκε πρωταθλητής Ε.Π.Σ. Βοιωτίας και κέρδισε την ιστορική άνοδο στην Γ' Εθνική κατηγορία. Παράλληλα την ίδια χρονιά υπήρξε για 2η φορά στην ιστορία του φιναλίστ του κυπέλλου Ε.Π.Σ. Βοιωτίας, με αντίπαλο την Αναγέννηση Σχηματαρίου. Από την περίοδο 2017-18 μέχρι και την τρέχουσα 2018-19, αγωνίζεται παρθενικά στην Γ' Εθνική κατηγορία. Πρώτος αγώνας της ιστορίας του στην Γ' Εθνική ήταν στην πρεμιέρα του πρωταθλήματος στις 1 Οκτωβρίου 2017 στο Νεοχώρι Τρικάλων με αντίπαλο τον τοπικό Διγενή Νεοχωρίου, όπου πήρε την εκτός έδρας νίκη με 0-1. Κατά την πρώτη του παρουσία στην Γ' Εθνική την περίοδο 2017-18, τερμάτισε επί 13 ομάδων στην 6η θέση και πέτυχε σπουδαίες νίκες όπως μεταξύ άλλων επί της Νίκης Βόλου με 1-0, επί του Ολυμπιακού Βόλου με 2-1, επί του Α.Ο. Θήβα με 2-1, επί του Αστέρα Ιτέας με 3-1 και επί του Αχιλλέα Φαρσάλων με 2-0 εντός έδρας αντίστοιχα.
Απόλλων Νυμφαγέτης και Νύμφες (Μουσείο του Λούβρου, αρ. Ma 696 A)

Ιστορικό του ευρήματος

Η Θάσος κίνησε το επιστημονικό ενδιαφέρον των Ευρωπαίων τον 19ο αιώνα, όταν ο νεαρός Ζωρζ Περρό, μέλος της Γαλλικής Σχολής περιηγήθηκε τη νήσο το 1856 και δημοσίευσε τις εντυπώσεις του οκτώ χρόνια αργότερα στο Παρίσι με τον τίτλο «mémoire sur l`ile de Thasos». Στο μεταξύ και ο Αλεξάντερ Κόντζε επισκέφτηκε το νησί το 1858 και δημοσίευσε τα αποτελέσματα των μελετών του το 1860 στο Αννόβερο με τίτλο «Reise auf den Inseln des Thrakischen Meeres». Το 1865 ακολούθησε η αρχαιολογική αποστολή του Ε. Μίλλερ, ο οποίος ανακάλυψε πολλές επιγραφές και έργα τέχνης. Το ανάγλυφο του Απόλλωνα Νυμφαγέτη και Νυμφών  μεταφέρθηκε μαζί με άλλα στο Μουσείο του Λούβρου όπου εκτίθεται μέχρι σήμερα.

Περιγραφή

Δίπλα στον Απόλλωνα εικονίζεται Νύμφη που κρατάει τον στέφανο του θεού. Στο δεξιό μέρος εικονίζονται τρεις Νύμφες. Η πρώτη κρατάει στα χέρια μια ταινία στρογγυλή, η δεύτερη που ακολουθεί κρατάει στο δεξί μια ταινία λυμένη. Η επόμενη Νύμφη που ακολουθεί κρατάει ένα άνθος στο δεξί.

Καλλιτεχνική περιγραφή

Η μορφή των γυναικών είναι συμβατική, εκτός ίσως από την Νύμφη που κρατεί τον στέφανο του Απόλλωνα. Η απόδοση του Απόλλωνα σε τρία τέταρτα είναι εξαιρετική. Ο Απόλλων ενώ διαβαίνει προς τα δεξιά στρίβει το κεφάλι προς τα αριστερά, κλίνοντας το ελαφρά προς τα κάτω. Η όλη σύνθεση της κίνησης, αν και πολύπλοκη αποδίδεται με πλήρη φυσικότητα, μέχρι και στην απόδοση της ενδυμασίας. Η απόδοση των γυναικών περιέχει μια φανταστική ποικιλία, αφού καμία δεν είναι αντιγραφή της άλλης. Τα ενδύματα ποικίλουν επίσης ως προς το ύφασμα, την ύλη, το μήκος και τον συνδυασμό μανδύα με χιτώνα.

Η επιγραφή

Νύμφηισιν κἀπόλλωνι Νυμφηγέτηι θῆλυ καὶ ἄρσ-
εν ἃμ βόληι προσέρδεν· ὄϊν οὐ θέμις οὐδὲ χοῖρον.
οὐ παιωνίζεται.
Στις Νύμφες και στον Απόλλωνα Νυμφηγέτη μπορείς να θυσιάζεις, εάν θέλεις,
είτε αρσενικό είτε θηλυκό ζώο• πρόβατο και χοίρο δεν επιτρέπεται.
Απαγορεύεται ο παιάνας.

Χρονολόγηση

Οι επιγραφές του ανάγλυφου είναι ιονικές. Χρονολογείται στα 480 π.Χ.
Δήμος Στρυμόνα

Δήμαρχος

Δήμαρχος Στρυμώνα είχε εκλεγεί ο Βασίλειος Κετσετζής του Ευαγγέλου για τρεις συνεχείς φορές, το 2006 και το 2002 και το 1998.
Blueground

Ετυμολογία - σημειολογία

Το Μπλε έδαφος (Αγγλικά Blue ground) είναι ένα πυριγενές πέτρωµα, το οποίο κυρίως απαντάται σε περιοχές της Νότιας Αφρικής και της Σιβηρίας και περιέχει διαµάντια. Αυτά, αρχικά εντοπίζονται και μετέπειτα γίνεται η εξόρυξη και η επεξεργασία τους, ώστε να πάρουν την τελική τους µορφή και να αποκτήσουν αξία. Αυτό είναι το blue ground. Και τι σχέση μπορεί να έχει ένα πέτρωμα µε µία ελληνική start-up εταιρεία που δραστηριοποιείται στη διαχείριση, ακινήτων, γιατί τη βάφτισαν έτσι οι ιδρυτές της; «Για τον Έλληνα, παραδοσιακά, το ακίνητό του είναι κάτι πολύτιµο, είτε πρόκειται για δυάρι είτε για έπαυλη. Και όπως γίνεται στην εξόρυξη διαμαντιών, η Blueground είναι ο έμπιστος συνεργάτης που θα συµβάλει στην ανάδειξη της πραγματικής αξίας ενός ακινήτου. Πέρα από αυτό, όµως, η λέξη “ground” υποδηλώνει τη σχέση µας µε το real estate και το “blue”, ως χρώμα, παραπέμπει στην Ελλάδα», εξηγεί ο Αλέξανδρος Χατζηελευθερίου, συνιδρυτής και Διευθύνων Σύμβουλος της εταιρείας.

Ιστορικό

Η εταιρεία ιδρύθηκε στην Αθήνα το 2013. Από το 2018, η Blueground βρίσκεται πλέον σε εννέα πόλεις σε τρεις ηπείρους, με περισσότερα από 1.800 διαμερίσματα και 300 εργαζόμενους.

Προδιαγραφές

Πέραν του γεωγραφικού περιορισμού (ανάλογα με την πόλη), η εταιρεία Blueground δέχεται για ένταξη μόνο διαμερίσματα (από στούντιο έως και 3 υπνοδωμάτια) τα οποία είναι είτε νεόκτιστα, είτε πρόσφατα ανακαινισμένα.

Αμοιβή

Η αμοιβή της Blueground είναι είτε να μισθώνει τα ακίνητα για μεγάλο χρονικό διάστημα (να τα επιπλώνει, να τα εξοπλίζει, να κάνει τις απαραίτητες αλλαγές και να τα ενοικιάζει µε τη σειρά της) είτε να τα διαχειρίζεται µε ποσοστό: 12% επί των εσόδων αν αναλάβει µόνο την προώθηση ή 18% αν αναλάβει τόσο την προώθηση όσο και τη διαχείριση του ακινήτου.

Τα στελέχη της

Αλέξανδρος Χατζηελευθερίου (Συνιδρυτής και Διευθύνων Σύμβουλος).

Μελλοντικά σχέδια

Με όραμα να κάνει τους ανθρώπους να αισθάνονται "σαν στο σπίτι τους" όπου κι αν επιλέξουν να ζήσουν, η Blueground στοχεύει να έχει παρουσία σε περισσότερες από 50 πόλεις με 50.000 διαμερίσματα έως το 2023.
Εκκλησία του Ισογιόκι

Περιγραφή

Η εκκλησία, αυτοκρατορικού ρυθμού, σχεδιάστηκε από τον Καρλ Λούντβιγκ Ένγκελ, ενώ ανεγέρθηκε από τον Έρικ Κουορικόσκι.
Το κωδωνοστάσιο ανεγέρθηκε το 1854 από τους Καρλ και Ματς Χάννους.
Σίλο

Βιογραφία

Ο Σίλο γεννήθηκε στη Μεντόσα της Αργεντινής. Το 2001, στην ετήσια τακτική συνάντηση της Επιτροπής Γενικού Συντονισμού του Ανθρωπιστικού Κινήματος, το υψηλότερο επίπεδο συνδιαλλαγής όσων εμπλέκονται στην οργανωτική δομή του, στη Μαδρίτη της Ισπανίας, ο Σίλο ανακοίνωσε την απόσυρσή από την ενεργό συμμετοχή στο Ανθρωπιστικό Κίνημα κι άφησε τη μελλοντική εξέλιξη στα χέρια της συλλογικότητας ανθρώπων που ο ίδιος είχε δημιουργήσει.
Από τότε, ο Σίλο ξεκίνησε ένα νέο εγχείρημα, γνωστό ως το "Μήνυμα του Σίλο". Πρόκειται για μια εργασία πνευματικής ανάπτυξης, βασισμένη σε κάποιες από τις αρχαιότερες μορφές διαλογισμού, που ανέπτυξε ο Σίλο τη δεκαετία του 1960 και ονομάζεται "Εργασία με τη Δύναμη".
Το Σεπτέμβριο του 2006, ο Σίλο ξεκίνησε μια νέα εκστρατεία παγκόσμιου πυρηνικού αφοπλισμού, τονίζοντας ότι τα πυρηνικά αποτελούν τη μεγαλύτερη απειλή στον σημερινό κόσμο.
Πέθανε στην ιδιαίτερη πατρίδα του, τη Μεντόσα στις 16 Σεπτέμβρη 2010.

Κριτική

Οι επικριτές του Σίλο και του Ανθρωπιστικού Κινήματος υποστηρίζουν ότι πρόκειται για σέκτα ή μορφή λατρείας.